3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์

ผลิตภัณฑ์ของบริษัทฯ เป็นสินค้าเสื้อผ้าสำเร็จรูป สามารถจำแนกออกได้เป็น 3 ประเภท ดังนี้

3.1.1. ชุดชั้นในสตรี

ชุดชั้นในสตรีเป็นผลิตภัณฑ์หลักซึ่งบริษัทฯ ผลิตและจำหน่ายมากที่สุด คือ ประมาณร้อยละ 89.08
ของมูลค่าการจำหน่ายทั้งหมด บริษัทฯ มีสินค้าชุดชั้นในสำหรับลูกค้าทุกวัย ดังนี้

กลุ่ม First Bra อายุ 8 – 12 ปี สำหรับวัยที่เริ่มมีการเปลี่ยนแปลงทางสรีระ

กลุ่ม Campus อายุ 13 – 15 ปี สำหรับเด็กหญิงและเด็กที่เริ่มเข้าสู่วัยรุ่น

กลุ่ม Young อายุ 16 - 22 ปี สำหรับวัยรุ่น วัยที่ชอบสิ่งแปลกใหม่ แฟชั่น
มีความหลากหลายและมีความเป็นตัวของตัวเอง

กลุ่ม Missy อายุ 23 ปี ขึ้นไป สำหรับสาววัยทำงาน ที่มีความคล่องตัว
ชอบการแต่งกายแบบนำสมัย รักความก้าวหน้า

กลุ่ม Beauty Cup อายุ 23 ปี ขึ้นไป สำหรับสาวที่มี CUP B ขึ้นไป

กลุ่ม Bottom (Body Suit, Girdle, Hips, Pants) อายุ 18 ปีขึ้นไป
เป็นชุดชั้นในสำหรับวัยสาวและวัยทำงานที่ต้องการความกระชับรูปร่างที่สวยงามได้สัดส่วน

นอกเหนือจากสินค้าชุดชั้นในดังกล่าวข้างต้น บริษัทฯ ยังได้ผลิตสินค้ากลุ่มพิเศษ ดังนี้

Maternity เป็นชุดชั้นในสำหรับคุณแม่ที่ตั้งครรภ์และหลังคลอด

Sports เป็นชุดชั้นในสำหรับผู้หญิงที่รักการออกกำลังกายและเล่นกีฬาที่ต้องการความทะมัดทะแมง
คล่องแคล่วว่องไว

Body Clinic เป็นผลิตภัณฑ์ชุดชั้นในสำหรับสตรีที่ทำศัลยกรรมตกแต่งและผู้ที่มีปัญหาเกี่ยวกับสรีระ
ซึ่งสามารถสั่งตัดได้

Nightwear สินค้าชุดนอนสตรี

Lingerie เป็นเสื้อบังทรง สลิป

กลุ่ม Mass Market เป็นชุดชั้นในสำหรับวัยรุ่นและวัยทำงาน มีครบทุกกลุ่มสินค้า ตั้งแต่ยกทรง
กางเกงใน สเตย์ บังทรง ฯลฯ ระดับราคาปานกลาง เน้นเรื่องความกระชับในการสวมใส่
และวางจำหน่ายในร้านค้าย่อย และช่องทาง Modern Trade เช่น Collection “ POP LINE
”

3.1.2 ชุดชั้นนอกสตรี

บริษัทฯ ผลิตเสื้อผ้าสตรีภายใต้เครื่องหมายการค้า “ MELODY ”, “ 5 UP ”
ซึ่งล้วนแต่เป็นเครื่องหมายการค้าของบริษัทฯ และภายใต้เครื่องหมายการค้ารับอนุญาต “ WACOAL
BLOUSE ” และ “ BSC WEAREVER ” สินค้าชุดชั้นนอกสตรี มีมูลค่าการจำหน่ายคิดเป็นร้อยละ
3.03 ของมูลค่าจำหน่ายทั้งหมด

3.1.3 เสื้อผ้าเด็ก

บริษัทฯ ผลิตเสื้อผ้าเด็กภายใต้เครื่องหมายการค้า “ENFANT”, “TROMBONE”
ซึ่งเป็นเครื่องหมายการค้าของบริษัทฯ และภายใต้เครื่องหมายการค้ารับอนุญาต เช่น “ LITTLE
WACOAL ”, “ ELLE PETITE ”, “ ELLE POUPON ”, “ BSC ” เป็นต้น สินค้าเสื้อผ้าเด็ก
มีมูลค่าการจำหน่ายคิดเป็นร้อยละ 7.89 ของมูลค่าจำหน่ายทั้งหมด

3.1.4 สิทธิหรือข้อจำกัดในการประกอบธุรกิจ

บัตรส่งเสริมการลงทุน

บริษัทฯ ได้รับบัตรส่งเสริมการลงทุนเลขที่ 1035/2534 ลงวันที่ 7 กุมภาพันธ์ 2534
สำหรับการลงทุนใน กิจการวิจัยและพัฒนาเกี่ยวกับอุตสาหกรรมสิ่งทอ
ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการ
ที่ได้รับการส่งเสริมเป็นระยะเวลา 5 ปี บริษัทฯ จึงต้องปฏิบัติตามเงื่อนไขต่าง ๆ
ตามที่กำหนดไว้ในบัตรส่งเสริมการลงทุนและได้เริ่มดำเนินการตามกิจการที่ได้รับการส่งเสริมดังกล่าวในเดือนมีนาคม
2535 สิทธิในการยกเว้นภาษีเงินได้นี้ได้สิ้นสุดลงเมื่อเดือนมีนาคม 2540

บริษัทย่อย ได้รับสิทธิพิเศษในการส่งเสริมการลงทุน จากคณะกรรมการส่งเสริมการลงทุน
โดยสรุปดังนี้

+------------------+----------------+----------------+----------------+
| รายการ           | ชื่อบริษัท         |                |                |
+------------------+----------------+----------------+----------------+
|                  | วาโก้ลำพูน       | วาโก้กบินทร์บุรี    | ภัทยากบินทร์บุรี    |
+------------------+----------------+----------------+----------------+
| โครงการที่ 1       |                |                |                |
+------------------+----------------+----------------+----------------+
| - ยกเว้นภาษีเงินได้  | 1 ม.ค. 2537 –  | 1 ม.ค. 2537 –  | 1 ม.ค. 2537 –  |
| 8 ปี              | 31 ธ.ค. 2544   | 31 ธ.ค. 2544   | 31 ธ.ค. 2544   |
+------------------+----------------+----------------+----------------+
| - ลดหย่อนภาษีเงินได้ |                |                |                |
| 50%              |                |                |                |
+------------------+----------------+----------------+----------------+
| ของอัตราปกติ 5 ปี   | 1 ม.ค. 2545 –  | 1 ม.ค. 2545 –  | 1 ม.ค. 2545 –  |
|                  | 31 ธ.ค. 2549   | 31 ธ.ค. 2549   | 31 ธ.ค. 2549   |
+------------------+----------------+----------------+----------------+
| -                | 22 ต.ค. 2536 – | 22 ต.ค. 2536 – | 22 ต.ค. 2536 – |
| ยกเว้นอ           | 22 ต.ค. 2541   | 22 ต.ค. 2541   | 22 ต.ค. 2541   |
| ากรขาเข้าเครื่องจักร |                |                |                |
+------------------+----------------+----------------+----------------+
| โครงการที่ 2       |                |                |                |
+------------------+----------------+----------------+----------------+
| - ยกเว้นภาษีเงินได้  | 1 ก.ค. 2544 –  | 1 มิ.ย. 2544 –  | 1 ม.ค. 2546 –  |
| 8 ปี              | 30 มิ.ย. 2552   | 31 พ.ค. 2552   | 31 ธ.ค. 2553   |
+------------------+----------------+----------------+----------------+
| - ลดหย่อนภาษีเงินได้ |                |                |                |
| 50%              |                |                |                |
+------------------+----------------+----------------+----------------+
| ของอัตราปกติ 5 ปี   | 1 ก.ค. 2552 –  | 1 มิ.ย. 2552 –  | 1 ม.ค. 2554 –  |
|                  | 30 มิ.ย. 2557   | 31 พ.ค. 2557   | 31 ธ.ค. 2558   |
+------------------+----------------+----------------+----------------+
| -                | 24 ม.ค. 2544 – | 24 ม.ค. 2544 – | 24 ต.ค. 2544 – |
| ยกเว้นอ           | 24 ม.ค. 2546   | 24 ม.ค. 2546   | 11 ต.ค. 2547   |
| ากรขาเข้าเครื่องจักร |                |                |                |
+------------------+----------------+----------------+----------------+

3.1.5 สิทธิอื่น ๆ

-ไม่มี-

3.1.6 ข้อจำกัดในการประกอบธุรกิจ

-ไม่มี-

3.2 การตลาดและภาวะการแข่งขัน

3.2.1 ลักษณะของลูกค้าของบริษัท

ลูกค้าของบริษัทฯ เป็นบริษัทจัดจำหน่าย การจำหน่ายภายในประเทศ บริษัทฯ ได้จำหน่ายให้แก่
บริษัท ไอ.ซี.ซี. อินเตอร์เนชั่นแนล จำกัด (มหาชน)
เพื่อกระจายสินค้าผ่านช่องทางห้างสรรพสินค้า เป็นหลัก และ Discount Store เป็นรอง

ผลิตภัณฑ์ภายใต้เครื่องหมายการค้า WIENNA จัดจำหน่ายผ่านบริษัท วีน จำกัด
ซึ่งดำเนินธุรกิจขายตรง

การจำหน่ายไปยังต่างประเทศ บริษัทฯ และบริษัทย่อย จัดการส่งออกโดยตรง โดยมีลูกค้าหลัก คือ
Wacoal Corporation ซึ่งเป็นผู้ถือหุ้นใหญ่ของบริษัทฯ และ Wacoal America Inc.

3.2.2 การจำหน่ายและช่องทางการจำหน่าย

+------------------------+------------+--------+-----------------------+
| จัดจำหน่ายผ่าน            | มูลค่า       | %      | ช่องทางจำหน่าย          |
|                        | (ล้านบาท)   |        |                       |
+------------------------+------------+--------+-----------------------+
| บริษัทจัดจำหน่าย           | 2,094.18   | 58.50  | ห้างสรรพสินค้า           |
|                        |            |        | ซุปเปอร์สโตร์            |
+------------------------+------------+--------+-----------------------+
| บริษัทขายตรง             | 158.33     | 4.42   | ขายตรงต่อสมาชิก         |
+------------------------+------------+--------+-----------------------+
| ลูกค้าต่างประเทศรายใหญ่    | 883.35     | 24.68  | ส่งออกไปยังสหรัฐอเมริกา   |
|                        |            |        | ญี่ปุ่น                   |
+------------------------+------------+--------+-----------------------+
| ลูก                     | 443.94     | 12.40  | ยุโรป อาเซียน ฮ่องกง     |
| ค้าในและต่างประเทศรายย่อย |            |        | ไต้หวัน                 |
+------------------------+------------+--------+-----------------------+
| รายได้จากการขาย         | 3,579.80   | 100.00 |                       |
+------------------------+------------+--------+-----------------------+

3.2.3 สัดส่วนการจำหน่ายภายใน/ต่างประเทศ

+------------------------+------------+--------+-----------------------+
| สัดส่วนการจำหน่าย         | มูลค่า       | %      | ส่งออกไปยัง             |
|                        | (ล้านบาท)   |        |                       |
+------------------------+------------+--------+-----------------------+
| ภายในประเทศ            | 2,534.63   | 70.80  | -                     |
+------------------------+------------+--------+-----------------------+
| ต่างประเทศ              | 1,045.17   | 29.20  |   สหรัฐอเมริกา ญี่ปุ่น ยุโรป |
|                        |            |        |   อาเซียน ฮ่องกง ไต้หวัน  |
+------------------------+------------+--------+-----------------------+
| รายได้จากการขาย         | 3,579.80   | 100.00 |                       |
+------------------------+------------+--------+-----------------------+

3.2.4 สัดส่วนการขายให้ลูกค้า 10 รายแรก 3 ปีที่ผ่านมา

  ------------------------- ----------------- ---------- ---------- ----------
                            ประเภทของผลิตภัณฑ์   2547       2546       2545

  รายได้จากการขายรวม         ผลิตภัณฑ์ของบริษัท     3,579.80   3,592.41   3,385.29

  ยอดขายลูกค้า 10 รายแรก      ผลิตภัณฑ์ของบริษัท     3,111.48   3,253.00   3,304.35

  ลูกค้ารายใหญ่ที่บริษัทฯ ขายให้ >  ผลิตภัณฑ์ของบริษัท     2,094.18   2,092.54   2,186.13
  50%                                                               

  บมจ. ไอ.ซี.ซี.                                                      
  อินเตอร์เนชั่นแนล                                                     

  ลูกค้าต่างประเทศที่สำคัญ 2 ราย  ผลิตภัณฑ์ชุดชั้นใน      883.35     844.78     727.91
  ------------------------- ----------------- ---------- ---------- ----------

ลูกค้ารายใหญ่ที่บริษัทฯ ขายสินค้าให้ มากกว่าร้อยละ 50
เป็นผู้จัดจำหน่ายที่ทำงานได้อย่างมีประสิทธิภาพ มีความสัมพันธ์ที่ดีกับห้างสรรพสินค้า และ
Discount Store

3.2.5 กลยุทธ์การแข่งขันที่สำคัญ ช่องทางการจำหน่าย และลูกค้ากลุ่มเป้าหมาย

ชุดชั้นในสตรี

Customer Focus บริษัทฯ ตั้งมั่นในการสร้างความพึงพอใจสูงสุดให้แก่ผู้บริโภค
โดยการพัฒนาสินค้าและบริการต่อเนื่องอย่างไม่หยุดยั้ง เพื่อครองใจลูกค้า
จนประสบความสำเร็จด้านการขาย

ปัจจุบันผู้บริโภคลดความสำคัญของ Brand Loyalty ลง หันมาให้ความสำคัญกับ Product Value
มากขึ้น การเชื่อมโยงโครงข่ายของอุตสาหกรรม ได้มีการร่วมมือจัดตั้ง Working Group
กับผู้ผลิตวัตถุดิบ
เพื่อนำไปสู่การปรับปรุงและพัฒนาผลิตภัณฑ์ให้ตรงต่อความต้องการอันหลากหลายได้อย่างรวดเร็ว
(Economy of Speed) จึงเป็นปัจจัยชี้ขาด

ช่องทางการจัดจำหน่าย แหล่งจับจ่ายแฟชั่นได้เคลื่อนย้ายความสำคัญจาก ห้างสรรพสินค้า ไปสู่
Super Store, Discount Store ปีนี้บริษัทฯ ยังคงกำหนดกลยุทธ์สำหรับช่องทางนี้ต่อไป
ตลอดจนการขยายฐานตลาดในช่องทาง ร้านค้าปลีก เพิ่มขึ้นในอนาคต

การพัฒนาผลิตภัณฑ์ จากที่กล่าวมาข้างต้น เป็นที่มาของทิศทางการพัฒนาผลิตภัณฑ์ ทั้งด้านวัตถุดิบ
การออกแบบ การบริการ นโยบายราคา คุณภาพและผลิตภาพ (Productivity)
ด้วยพื้นฐานความรู้และเทคโนโลยีและจุดเด่นที่สำคัญ คือ การประหยัดต่อขนาด (Economy of
Scale) ของพันธมิตรและกิจการในเครือข่ายของบริษัทฯ ทำให้สามารถระดมจุดเด่นต่าง ๆ
มาใช้พัฒนาสินค้าไปสู่ผู้บริโภคได้ตามวัตถุประสงค์และเป้าหมาย

ชุดชั้นนอกสตรี

Customer Focus บริษัทฯ ได้แบ่งตลาดโดยใช้อายุ แฟชั่น และราคาเป็นเกณฑ์
โดยที่ลูกค้ากลุ่มเป้าหมายจะมีอายุอยู่ระหว่าง 18-35 ปี จำหน่ายผ่านห้างสรรพสินค้าและ Show
Room BSC สินค้าในกลุ่มนี้มีคู่แข่งขันจำนวนมาก ทั้งสินค้านำเข้าจากต่างประเทศ
และสินค้าที่มีชื่อเสียงภายในประเทศ บริษัทฯ
เชื่อว่าแม้ลูกค้าจะสามารถซื้อผ้าเพื่อนำไปตัดโดยการลอกเลียนแบบได้โดยง่ายก็ตาม
แต่ค่าตัดเย็บค่อนข้างสูงจะทำให้ลูกค้าเลือกที่จะซื้อสินค้าสำเร็จรูปมากกว่า

พฤติกรรมผู้บริโภคและแนวโน้มแฟชั่นใหม่หลังวิกฤตการณ์เศรษฐกิจ
สุภาพสตรีวัยทำงานได้ลดการจับจ่ายสินค้าแฟชั่นเสื้อผ้าลงอย่างเด่นชัด ทั้งด้านระดับราคา
ความถี่ในการจับจ่าย และการเลือกเฟ้นสินค้าที่มีคุณภาพ มีลักษณะการใช้งานได้หลายโอกาส
ขณะที่สตรีวัยรุ่นมุ่งสู่รูปแบบของแฟชั่นระยะสั้น ๆ (Contemporary) ราคาปานกลาง

ช่องทางการจัดจำหน่าย ส่วนใหญ่ ได้แก่ ห้างสรรพสินค้า, Show Room, Discount Store,
ร้านค้าปลีกทั่วไป

 การพัฒนาผลิตภัณฑ์ การพัฒนาผลิตภัณฑ์ และการปรับทิศทาง ได้ทำมาตลอดปีที่ผ่านมา พร้อมไปกับ การศึกษาพฤติกรรมของผู้บริโภค และจัดทำวิจัยตลาดให้แน่ชัด ควบคู่ไปกับการเร่งระบายสินค้าคงคลังให้รวดเร็ว ทันกับการเปลี่ยนแปลงแนวโน้มของแฟชั่น เพื่อให้มีสินค้าคงคลังเบาบางที่สุด

เสื้อผ้าเด็ก

Customer Focus บริษัทฯ ได้แบ่งตลาดเสื้อผ้าเด็กออกเป็น 2 กลุ่ม โดยใช้อายุเป็นเกณฑ์โดย

กลุ่มที่ 1 ตลาดเด็กอ่อน-เด็กเล็ก แรกเกิด – 6 ปี

กลุ่มที่ 2 ตลาดเด็กโต 6 - 12 ปี

มุ่งเน้นตลาดเด็กอ่อน-เด็กเล็ก (0-6 ขวบ) ซึ่งเป็นตลาดสำคัญ บริษัทฯ
มีส่วนแบ่งทางการตลาดประมาณ ร้อยละ 50 ของตลาดระดับบน

ช่องทางการจัดจำหน่าย

- กลุ่มระดับบน จำหน่ายผ่านห้างสรรพสินค้าเป็นส่วนใหญ่
นโยบายด้านการตลาดของกลุ่มนี้มุ่งเน้นการเพิ่มมูลค่าสินค้า, การให้บริการ และการโฆษณา

- กลุ่มระดับล่าง จำหน่ายผ่านร้านค้าย่อย, Discount Store ซึ่งนโยบายตลาดของกลุ่มนี้เน้น “
ราคา ”

- ตลาดต่างประเทศ เป็นอนาคตของธุรกิจนี้ บริษัทฯ ได้แต่งตั้ง Distributor ในต่างประเทศ
เพื่อเสนอ สินค้าสู่ตลาดโลกภายใต้เครื่องหมายการค้า “ ENFANT ” ของบริษัทฯ

การพัฒนาผลิตภัณฑ์ ปรับสมดุลใหม่ของระดับราคาและกลุ่มลูกค้าเป้าหมาย ให้ความสำคัญแก่ลูกค้า
ระดับกลางมากขึ้น โดยขยายผลตลาดสินค้าราคาประหยัดในห้างสรรพสินค้าและ Discount Store
ซึ่งจะเป็นฐานตลาดใหม่ที่มีขนาดใหญ่ในอนาคต

6.  สภาพการแข่งขันภายในอุตสาหกรรม

อุตสาหกรรมเสื้อผ้าสำเร็จรูปของไทยส่วนใหญ่เป็นอุตสาหกรรมขนาดย่อมและขนาดกลางเกือบร้อยละ
95 นับ

เป็นอุตสาหกรรมขั้นปลายของอุตสาหกรรมสิ่งทอ ซึ่งใช้แรงงานเป็นหลัก (Labor Intensive)
แม้จะใช้เงินลงทุนต่ำ แต่การผลิตของอุตสาหกรรมเหล่านี้จะมีความเกี่ยวเนื่องสัมพันธ์กันทั้งระบบ
ซึ่งการที่จะพัฒนาไปสู่ระดับอุตสาหกรรมอย่างเต็มตัวต้องใช้เวลา
และต้องมุ่งลงทุนในการวิจัยและพัฒนาข้อมูลด้านสรีระวิทยา การพัฒนาคุณภาพวัตถุดิบ
รวมถึงการศึกษาความต้องการของลูกค้าอย่างต่อเนื่อง นอกจากนี้ต้องอาศัยการสร้างพันธมิตร
ซึ่งถ้าผู้ผลิตร่วมมือกับพันธมิตรธุรกิจดำเนินนโยบายบูรณาการโครงข่ายอุตสาหกรรมตั้งแต่ต้นน้ำจนถึงปลายน้ำ
จะสามารถเสริมสร้างความเข้มแข็ง มั่นคง และเพิ่มขีดความสามารถในการแข่งขันให้สูงยิ่งขึ้น

สำหรับการผลิตเสื้อผ้าสำเร็จรูปออกสู่ตลาดในปัจจุบัน ทั้งตลาดชุดชั้นในสตรี ชุดชั้นนอกสตรี
และเสื้อผ้าเด็ก เผชิญการแข่งขันดังนี้

ชุดชั้นในสตรี

ตลาดระดับกลาง-บน : ช่วง 2-3 ปีที่ผ่านมาตลาดระดับบน มีแบรนด์ใหม่ๆ
เข้ามาเป็นทางเลือกให้กับกลุ่มเป้าหมายระดับสูง ที่มีกำลังซื้อมากขึ้น สำหรับตลาดระดับกลางถึงบน
ผู้ผลิตรายใหญ่ที่ครองตลาดอยู่ในปัจจุบันมีเพียง 3 ราย ได้แก่ Wacoal, Triumph และ Sabina
โดยการแข่งขันจะมุ่งเน้นการสร้างมูลค่าเพิ่มให้กับสินค้า
โดยใช้วัตถุดิบหรือการตัดเย็บที่เป็นนวัตกรรมใหม่ๆ หรือการเพิ่มดีไซน์ ลูกเล่นให้กับสินค้ามากยิ่งขึ้น
นอกจากนี้ยังเน้นกิจกรรมส่งเสริมการตลาดให้สอดคล้องกับโอกาส เทศกาลต่างๆ
รวมถึงการโฆษณาเพื่อสร้างการจดจำในตรายี่ห้อ

ตลาดระดับล่าง : ส่วนใหญ่เป็นสินค้าราคาถูกนำเข้าจากจีน หรือเป็นผู้ผลิตในไทยเอง
คุณภาพการสวมใส่ยังไม่ได้มาตรฐาน จับกลุ่มลูกค้าที่มีกำลังซื้อน้อย

ชุดชั้นนอกสตรี

มีการแข่งขันค่อนข้างสูง และมีการเคลื่อนไหวของสินค้าเร็ว
เนื่องจากเป็นสินค้าแฟชั่นที่ต้องทันกับความต้องการของผู้บริโภคที่เปลี่ยนไป
ซึ่งความภักดีกับตรายี่ห้อเริ่มลดน้อยลง โดยมักซื้อสินค้าตามความพอใจจากการที่มีทางเลือกมากมาย

เสื้อผ้าเด็ก

ตลาดเสื้อผ้าเด็กมีแนวโน้มใหม่ที่เกิดขึ้น คือการพัฒนาสินค้าให้มีรูปแบบ ดีไซน์ สีสัน
ตามแฟชั่นผู้ใหญ่มากขึ้น ทั้งนี้การแข่งขันในตลาดระดับบนยังไม่สูงมากนัก
มีผู้ประกอบการรายใหญ่น้อยราย
ยังคงมุ่งเน้นเรื่องของคุณภาพของวัตถุดิบให้เหมาะกับผิวพรรณของเด็ก
ตลาดระดับกลางลงมาเริ่มมีคู่แข่งใหม่ๆ เข้ามามากขึ้น
และอาจได้รับผลกระทบจากตลาดล่างที่เป็นสินค้านำเข้าราคาถูกกว่า แต่คุณภาพปานกลาง

3.2.7 จำนวนคู่แข่งโดยประมาณ

บริษัทฯ ได้จัดแบ่งตลาดชุดชั้นในสตรี ตามกลุ่มผู้บริโภคออกเป็น 5 กลุ่ม ดังนี้

  ---------------- ------------------------------- ----------- -----------
  Grade & Status   Brand                           Price       % Market
                                                               Size

  A – Premium      La Perla, Maiden form, Women’s  > 850 บาท   5%
                   Secret, Mark & Spencer, Lily of             
                   France, CK                                  

  B1 - Higher      Wacoal, BSC, Wienna, Elle, Guy  550 – 850   20%
  price            Laroche, Vanity fair, Triumph   บาท         

  B2 – High price  Wacoal, Triumph, Sabina,        300 – 550   25%
                   Variance, Kyra, Avise’, Jockey, บาท         
                   Elfe                                        

  C1 - Middle      Popline, Jintana, Kullastri,    150-300 บาท 10%
  price            S@SS, Diana                                 

  C2, D, E - Low   Import product from China,      < 150 บาท   40%
  price            Local Brand, No Brand                       
  ---------------- ------------------------------- ----------- -----------

บริษัทมีส่วนแบ่งตลาดอยู่ในระดับกลางถึงบน มากกว่าร้อยละ 60 ของมูลค่าตลาด
ช่องทางจัดจำหน่ายหลัก คือ ห้างสรรพสินค้า ส่วนตลาดระดับกลางลงมา ซึ่งจัดจำหน่ายผ่านช่องทาง
Discount Store บริษัทฯ มี Brand Popline เข้าไปทำตลาด

3.2.8 ขนาดของบริษัทเมื่อเทียบกับคู่แข่งขัน (มูลค่าราคาตาม Ex-Factory)

ปี 2547 ยอดขายภายในประเทศของบริษัท มีมูลค่าประมาณ 2,600 ล้านบาท
ในขณะที่คู่แข่งขันรายใหญ่ 2 รายในตลาดระดับเดียวกัน มียอดขายรวมกันทั้งสิ้นประมาณ 2,400
ล้านบาท (มูลค่าตามราคา Ex-Factory)

3.2.9 สถานภาพและศักยภาพในการแข่งขันของบริษัท

ภายใต้สัญญา License Agreement บริษัทฯ สามารถทำการผลิตทั้งเพื่อจำหน่ายภายในประเทศ
และส่งออกไปจำหน่ายยังต่างประเทศ โดยค่า Royalty
วางฐานคำนวณที่แน่นอนเป็นอัตราร้อยละของราคาขายจากโรงงาน

จากความสำเร็จในการครองส่วนแบ่งตลาดชุดชั้นในมากกว่าร้อยละ 60 ของมูลค่าตลาด ด้วยเหตุนี้
Wacoal Corporation จึงให้ความเชื่อถือบริษัทฯ ในการจัดการนโยบายการตลาดของบริษัทฯ
เองมาจนปัจจุบัน เนื่องจากความสามารถในการแข่งขันในด้านต่างๆ ของบริษัทฯ ดังนี้

-   ด้านการตลาด

1)  ด้านผลิตภัณฑ์
    ชุดชั้นในวาโก้มีชื่อเสียงและเป็นที่ยอมรับของสตรีไทยมายาวนานในด้านของคุณภาพที่ดีและการเข้าใจถึงสรีระของสตรีไทย
    ซึ่งบริษัทฯ ได้มีการนำเสนอผลิตภัณฑ์เพื่อให้ครอบคลุม
    สอดคล้องความต้องการที่แตกต่างหลากหลายของสตรีทุกวัย อีกทั้งยังได้เพิ่มการดูแลลูกค้า
    ด้วยการร่วมมือกับแพทย์เพื่อผลิตยกทรงและอุปกรณ์พิเศษอื่น เพื่อผู้ป่วยสตรีที่เป็นมะเร็งเต้านม
    หรือได้รับการผ่าตัด ซึ่งในการลงทุนส่วนนี้ไม่ได้มุ่งหวังผลกำไร
    แต่ถือเป็นการตอบแทนแก่ผู้บริโภคและสังคม

2)  ด้านการบริการ ด้วยนโยบายการเสริมสร้างความมั่นใจให้แก่ผู้บริโภค บริษัทฯ
    ได้เปิดบริการลูกค้าสัมพันธ์ ซึ่งผู้บริโภคสามารถส่งความเห็นหรือข้อร้องเรียนได้หลายช่องทาง
    ได้แก่ ส่งไปยังสำนักงานใหญ่ของบริษัทฯ ผ่านทางโทรศัพท์โดยตรงตลอด 24 ชั่วโมง ส่งผ่าน
    Counter จุดจำหน่ายตามห้างสรรพสินค้าทั่วประเทศ และผ่านทาง Website ของบริษัท
    อีกบริการหนึ่งที่บริษัทฯ
    มีความแตกต่างจากคู่แข่งเพื่อสร้างความมั่นใจและพึงพอใจให้กับลูกค้าคือ
    การรับบริการดูแลและให้คำปรึกษาในสินค้าตลอดอายุการใช้งาน

3)  การมุ่งลูกค้าเป็นศูนย์กลาง (Customer Center)
    โดยการทำวิจัยเรียนรู้ความต้องการของลูกค้าอย่างแม่นยำและต่อเนื่อง
    เพื่อนำมาใช้ประโยชน์ในการพัฒนาสินค้า บริการ
    และการจัดกิจกรรมการตลาดให้สอดคล้องและตอบสนองความพึงพอใจของลูกค้า
    ซึ่งผลการวิจัยการวัดความพึงพอใจของลูกค้า (Customer Satisfaction Index) ปี
    2547 พบว่าผู้บริโภคมีระดับความพึงพอใจต่อสินค้า บริการของวาโก้ในเชิงบวก

4)  บริษัทฯ ให้ความสำคัญต่อการศึกษา วิจัย
    และพัฒนาฐานข้อมูลความรู้เกี่ยวกับสรีระวิทยาของสตรีไทยอย่างต่อเนื่องมากว่า 20 ปี
    และสิ่งนี้นับเป็นความสามารถหลักในการแข่งขันของบริษัทฯ
    ซึ่งถือเป็นหัวใจสำคัญในการพัฒนาสินค้าที่มีมาตรฐานให้เหมาะสมกับสรีระของสตรีไทย

-   ด้านการผลิตและการดำเนินงาน

1)  บริษัทฯ มุ่งสร้างโครงข่ายอุตสาหกรรม (Supply Chain)
    อย่างครบวงจรตั้งแต่ต้นน้ำจนถึงปลายน้ำ เพื่อสนับสนุนธุรกิจหลัก
    โดยการร่วมกับกลุ่มเครือพันธมิตรธุรกิจทำให้มีแหล่งวัตถุดิบที่มีคุณภาพดีในระดับราคาที่เหมาะสม
    ทั้งจากการร่วมทุนกับผู้ผลิตในการจัดตั้งโรงงาน ร่วมมือกันพัฒนาคุณภาพวัตถุดิบ
    รวมถึงการสร้างเครือข่ายในการจัดจำหน่าย

2)  บริษัทฯ มีระบบสารสนเทศแบบ Network Information
    เพื่อสนับสนุนการผลิตและดำเนินงาน และการจัดการ/ บริหารสินค้าคงคลังอย่างมีประสิทธิภาพ

3)  บริษัทฯ ครองส่วนแบ่งตลาดมากกว่าร้อยละ 60 ของมูลค่าตลาดชุดชั้นใน
    ทำให้เกิดการประหยัดต่อขนาด (Economy of Scale)

-   ด้านการเงิน

บริษัทฯ มีการบริหารนโยบายทางการเงินอย่างระมัดระวัง ทำให้บริษัทฯ
มีผลการดำเนินงานที่ดีและฐานะทางการเงินที่แข็งแกร่งมาโดยตลอด ทั้งนี้บริษัทฯ มุ่งเน้นให้เกิด
Profitability growth มากกว่าเพียงแค่ Sales growth
ซึ่งต้องอาศัยการบริหารจัดการลูกค้าที่เป็น Profitability Customer อย่างมีประสิทธิภาพ

จากสินค้าและบริการที่ได้รับความนิยมและยอมรับในคุณภาพจากผู้บริโภค
ประกอบกับนโยบายการตลาดที่ให้ความสำคัญกับลูกค้า
การผลิตและการดำเนินงานที่มีการประสานงานอย่างใกล้ชิดกับ Supplier ผู้จัดจำหน่าย
ความร่วมมือจากผู้ถือหุ้น ความร่วมใจของพนักงาน ประกอบกับสถานะทางการเงินที่แข็งแกร่ง
ด้วยเหตุผลดังกล่าวข้างต้นนั้น ฝ่ายบริหารเชื่อมั่นว่าบริษัทฯ
มีศักยภาพในการแข่งขันไม่ด้อยกว่าผู้ผลิตรายอื่นๆ

3.2.10 แนวโน้มภาวะอุตสาหกรรมและสภาพการแข่งขันในอนาคต 

แนวโน้มภาวะอุตสาหกรรม

อุตสาหกรรมการผลิตชุดชั้นในสตรีของไทยค่อนข้างมีศักยภาพ
เนื่องจากการมีโครงข่ายอุตสาหกรรมที่ครบวงจร
ทั้งนี้ผู้ประกอบการต้องปรับตัวและรับมือกับการเปิดเสรีทางการค้า
รวมถึงการยกเลิกโควต้าส่งออกสิ่งทอ
ผู้ผลิตที่แข่งขันได้ต้องมีการบูรณาการโครงข่ายอุตสาหกรรมอย่างเข้มแข็ง อาจต้องมีการ
Outsourcingในการผลิตสินค้า การลงทุนไปตั้งโรงงาน
หรือการควบกิจการโรงงานท้องถิ่นในประเทศที่มีต้นทุนค่าแรงต่ำ
เพื่อให้เผชิญกับการแข่งขันที่ทวีความรุนแรงมากขึ้นได้ ขณะเดียวกัน
ส่งผลให้ผู้ประกอบการรายย่อยหลายรายต้องปิดตัวลง หรือเปลี่ยนจากผู้ผลิตมาเป็นผู้จัดจำหน่าย
(Trader) แทน

ในปี 2547 ตลาดชุดชั้นในสตรีในประเทศมีการแข่งขันสูงขึ้น
โดยเฉพาะตลาดชุดชั้นในระดับล่างจากการรุกตลาดของสินค้านำเข้าจากจีน ทั้งนี้กว่าร้อยละ 50
ของมูลค่านำเข้าเป็นสินค้าจากจีน นอกจากนี้ยังมีการนำเข้าชุดชั้นในมือสองจากสหรัฐอเมริกา ยุโรป
ญี่ปุ่นและเกาหลีมากขึ้น จึงส่งผลกระทบต่อผู้ประกอบการที่เป็นตลาดล่างอย่างยิ่ง
อย่างไรก็ดีสำหรับตลาดระดับกลางและระดับบนนั้น
สินค้าไทยยังคงแข่งขันได้ทั้งตลาดในประเทศและตลาดต่างประเทศ โดยตลาดส่งออกสำคัญ ได้แก่
สหรัฐอเมริกา สหราชอาณาจักร และญี่ปุ่น

  มูลค่าส่งออก-นำเข้าชุดชั้นในสตรี

+---------------------------+-------+-------+-------+------+--------+
| สินค้า Brassieres           | 2544  | 2545  | 2546  | 2547 | 25     |
|                           |       |       |       |      | 48^(f) |
+---------------------------+-------+-------+-------+------+--------+
| มูลค่าส่งออก (ล้านบาท)        | 7,744 | 7,920 | 7,608 | 8    | 9,700  |
|                           |       |       |       | ,954 |        |
| อัตราการเปลี่ยนแปลง (%)      | 22.7  | 2.3   | -3.9  |      | 10.2   |
|                           |       |       |       | 17.7 |        |
+---------------------------+-------+-------+-------+------+--------+
| มูลค่านำเข้า (ล้านบาท)        | 292   | 261   | 345   | 798  | 1,600  |
|                           |       |       |       |      |        |
| อัตราการเปลี่ยนแปลง (%)      | 28.1  | -10.6 | 32.3  | 1    | 100.0  |
|                           |       |       |       | 31.3 |        |
+---------------------------+-------+-------+-------+------+--------+

  ที่มา: กรมศุลกากร

  หมายเหตุ: F = ประมาณการ

สภาพการแข่งขันในอนาคต

โดยภาพรวม ปัจจัยที่เป็นโอกาส (Opportunity) และอุปสรรค (Threat)
ต่อการแข่งขันในอนาคตที่ต้องเผชิญ สรุปได้ดังนี้

โอกาส (Opportunity)

1)  การปรับลดอากรขาเข้าวัตถุดิบสินค้าในกลุ่มอุตสาหกรรมสิ่งทอและผลิตภัณฑ์สิ่งทอ
    ส่งผลให้ต้นทุนในการผลิตถูกลง
    และสามารถสรรหาวัตถุดิบที่มีความหลากหลายในต้นทุนที่ถูกลงได้มากยิ่งขึ้น

2)  จากการศึกษาวิจัยตลาดพบว่า สตรีไทยมีชุดชั้นในคิดเป็นจำนวนชิ้นเฉลี่ย 12 ชิ้น/คน
    นอกจากนี้แนวโน้ม Lifestyle
    ของผู้หญิงรุ่นใหม่นิยมใช้ชุดชั้นในที่มีรูปแบบเฉพาะที่สอดคล้องกับกระแสแฟชั่นเสื้อผ้าชุดชั้นนอกที่มีการเปลี่ยนแปลงไปอย่างรวดเร็ว
    จึงส่งผลให้มีการซื้อชุดชั้นในบ่อยและหลากหลายมากขึ้น
    ผู้ประกอบการจึงต้องแข่งขันกันที่การสร้างสรรค์สินค้าให้สอดคล้องกับ Lifestyle
    ของลูกค้ามากขึ้น รวมถึงต้องแม่นยำในจังหวะและความเร็ว (Rhythm & Speed)
    ของการออก Collection ใหม่ๆ อย่างแท้จริง

3)  จากกระแสของผู้บริโภคที่มีความเป็น Globalization
    ซึ่งพยายามยกระดับตัวเองสู่ความเป็นสากล ประกอบกับผู้บริโภคมีอำนาจซื้อสูงขึ้น
    นับเป็นโอกาสของผู้ผลิตสินค้าระดับกลางถึงบน ในการทำให้สินค้ามีความเป็น Premium
    สูงยิ่งขึ้น โดยยกระดับและพัฒนาสินค้าจาก Value Brand ไปสู่ Global Brand
    ด้วยการสร้างมูลค่าเพิ่มให้กับสินค้า ไม่ว่าจะเป็นการพัฒนาและการคิดค้นนวัตกรรมใหม่ๆ
    เพื่อให้สามารถกำหนดราคาขายจับกลุ่มลูกค้าที่เป็น Profitability Customer
    ช่วยให้บริษัทสามารถแข่งขันได้ในระยะยาว

อุปสรรค (Threat)

1)  การเปิดเสรีสิ่งทอ ตามข้อตกลงของ WTO ในปี 2548
    ผู้ประกอบการไทยต้องเผชิญกับการแข่งขันที่รุนแรงมากขึ้น ทั้งตลาดในประเทศและต่างประเทศ
    โดยเฉพาะการแข่งขันกับจีน

2)  การรวมกลุ่มทางการค้า และมาตรการกีดกันทางการค้าในรูปแบบต่างๆ
    จะเป็นอุปสรรคต่อการค้ามากขึ้น

3)  ต้นทุนการผลิตของไทยสูงกว่าคู่แข่งขันโดยเฉพาะตลาดระดับล่าง ทั้งจีน และเวียดนาม
    ส่งผลต่อขีดความสามารถในการแข่งขัน
    ดังนั้นผู้ผลิตไทยต้องพยายามสร้างมูลค่าเพิ่มให้กับสินค้าโดยไม่มุ่งแข่งขันด้านราคาเพียงอย่างเดียว

จากโอกาสและอุปสรรคที่ต้องเผชิญในสภาพการแข่งขันในปัจจุบัน
ทั้งนี้หากพิจารณาศักยภาพในการแข่งขันของบริษัทฯ เมื่อเปรียบเทียบกับผู้ประกอบการรายอื่นๆ
ถือว่าอยู่ในระดับสูง เนื่องจากการมีกลุ่มบริษัทในเครือที่เป็นโครงข่ายอุตสาหกรรมอย่างครบวงจร
ซึ่งถือเป็นปัจจัยแห่งความสำเร็จที่สำคัญในการสร้างให้เกิดความสามารถในการแข่งขันที่ยั่งยืน

3.3 การผลิตและการจัดหาผลิตภัณฑ์เพื่อจำหน่าย

3.3.1 จำนวนโรงงานและที่ตั้งของบริษัทฯ และบริษัทย่อย

+------------------+---------------+--------+--------+-------+-------+
| ดำเนินการโดย      | ที่ตั้ง           | พนักงาน | อาคาร  | พ     | จักร   |
|                  |               |        |        | ื้นที่รวม | เย็บผ้า |
|                  |               | (คน)   | (หลัง)  | (     |       |
|                  |               |        |        | ตรม.) | (คัน)  |
+------------------+---------------+--------+--------+-------+-------+
| บริษัทฯ            | กรุงเทพฯ       | 3,145  | 5      | 3     | 4,927 |
|                  |               |        |        | 7,712 |       |
+------------------+---------------+--------+--------+-------+-------+
|                  | ศรีราชา        |        | 3      | 1     |       |
|                  |               |        |        | 7,464 |       |
+------------------+---------------+--------+--------+-------+-------+
| บจก. วาโก้ลำพูน    | อ.เมืองลำพูน    | 590    | 2      | 1     | 1,242 |
|                  | จ.ลำพูน        |        |        | 0,233 |       |
+------------------+---------------+--------+--------+-------+-------+
| บจก. วาโก้กบินทร์บุรี | อ.กบินทร์บุรี     | 542    | 2      | 6,840 | 1,190 |
|                  | จ.ปราจีนบุรี     |        |        |       |       |
+------------------+---------------+--------+--------+-------+-------+
| บจก. เอสอาร์.     | อ.ศรีราชา      | 1,263  | 2      | 1     | 1,957 |
| ดับบลิว. การ์เมนท์   | จ.ชลบุรี        |        |        | 1,832 |       |
+------------------+---------------+--------+--------+-------+-------+
| บจก. ภัทยากบินทร์บุรี | อ.กบินทร์บุรี     | 643    | 2      | 6,656 | 801   |
|                  | จ.ปราจีนบุรี     |        |        |       |       |
+------------------+---------------+--------+--------+-------+-------+
| รวม              |               | 6,183  | 16     | 9     | 1     |
|                  |               |        |        | 0,737 | 0,117 |
+------------------+---------------+--------+--------+-------+-------+

3.3.2 กำลังการผลิตและปริมาณการผลิตรวม (หน่วย : ชิ้น)

+--------------------------------------------+--------+-------+-------+
| กำลังการผลิตจำแนกตามผลิตภัณฑ์                   | ปี 2547 | ปี     | ปี     |
|                                            |        | 2546  | 2545  |
+--------------------------------------------+--------+-------+-------+
| กำลังการผลิตเต็มที่                             |        |       |       |
+--------------------------------------------+--------+-------+-------+
| ชุดชั้นในสตรี                                  | 27,0   | 28,00 | 27,00 |
|                                            | 00,000 | 0,000 | 0,000 |
+--------------------------------------------+--------+-------+-------+
| ชุดชั้นนอก                                    | 2      | 20    | 25    |
|                                            | 00,000 | 0,000 | 0,000 |
+--------------------------------------------+--------+-------+-------+
| เสื้อผ้าเด็ก                                   | 2,8    | 3,00  | 3,00  |
|                                            | 00,000 | 0,000 | 0,000 |
+--------------------------------------------+--------+-------+-------+
| รวม                                        | 30,0   | 31,20 | 30,25 |
|                                            | 00,000 | 0,000 | 0,000 |
+--------------------------------------------+--------+-------+-------+
| ปริมาณการผลิตจริง                             |        |       |       |
+--------------------------------------------+--------+-------+-------+
| ชุดชั้นในสตรี                                  | 25,0   | 27,25 | 26,11 |
|                                            | 48,387 | 6,739 | 5,390 |
+--------------------------------------------+--------+-------+-------+
| ชุดชั้นนอก                                    | 1      | 14    | 20    |
|                                            | 21,466 | 1,090 | 2,530 |
+--------------------------------------------+--------+-------+-------+
| เสื้อผ้าเด็ก                                   | 2,7    | 2,86  | 2,56  |
|                                            | 99,986 | 6,950 | 0,827 |
+--------------------------------------------+--------+-------+-------+
| รวม                                        | 27,9   | 30,26 | 28,87 |
|                                            | 69,839 | 4,779 | 8,747 |
+--------------------------------------------+--------+-------+-------+
| อัตราการใช้กำลังการผลิต                        | 93.23% | 9     | 9     |
|                                            |        | 7.00% | 5.50% |
+--------------------------------------------+--------+-------+-------+
| ปริมาณการผลิตปีนี้เทียบปีก่อน                      | 92.42% | 10    | 9     |
|                                            |        | 4.80% | 3.40% |
+--------------------------------------------+--------+-------+-------+

3.3.3 การจัดหาวัตถุดิบ

วัตถุดิบของบริษัทฯ สามารถแบ่งเป็นประเภทใหญ่ ๆ 2 ประเภท คือ

วัตถุดิบหลัก ได้แก่ ผ้าผืน ผ้ายืด ผ้าลูกไม้
ส่วนใหญ่จัดซื้อจากโรงงานทอผ้าและโรงงานถักผ้าลูกไม้โดยตรง เช่น บริษัท เท็กซ์ไทล์เพรสทีจ
จำกัด (มหาชน) บริษัท ไทยทาเคดะ เลซ จำกัด นำเข้าจากต่างประเทศ และร้านค้าในสำเพ็ง

วัตถุดิบรอง ได้แก่ สายบ่า ชิ้นส่วน กระดุม ด้าย ซิป จัดซื้อจากโรงงานในประเทศ เช่น บริษัท
ที.ยู.ซี. อีลาสติค จำกัด บริษัท สหยูเนียน จำกัด (มหาชน) และร้านค้าในสำเพ็ง

3.3.4 สัดส่วนการซื้อวัตถุดิบใน / ต่างประเทศ

ประมาณร้อยละ 68 เป็นวัตถุดิบที่ซื้อในประเทศ มีการนำเข้าประมาณร้อยละ 32 ซึ่งได้แก่ ผ้าลูกไม้
คุณภาพดี จากประเทศฝรั่งเศส ประเทศอิตาลี

3.3.5 ผลการเปลี่ยนแปลงเทคโนโลยีต่อการใช้วัตถุดิบ

- ไม่มีปัญหาในนัยสำคัญ -

3.3.6 ผลกระทบต่อสิ่งแวดล้อม

- ไม่มี -

3.3.7 งานที่ยังไม่ส่งมอบ

- ไม่มี -